Foto: Reuters Pentagon rahbari Eshton Karter Iroqqa IShIDga qarshi kurash doirasida yana 560 nafar amerikalik harbiy yuborilishi haqida ma’lum qildi. Reuters agentligi tarqatgan xabarga ko‘ra, harbiylar Al-Kiyar aviabazasiga joylashtiriladi. Shu tariqa, Iroqdagi amerikalik harbiy xizmatchilar soni 4650 nafarga yetadi. Aprel oyida Iroqqa 200 nafar amerikalik harbiy jo‘natilishi haqida ma’lum qilingandi.